Twee sterf na vragmotor muur trefFoto: @MashambaG5/Twitter Robert Mulaudzi, woordvoerder van die Johannesburgse nooddienste, sê twee mans is op die toneel dood verklaar ná ŉ twee uur lange reddingspoging. Die insittendes moes met meganiese toerusting uit die wrak gehaal word. Hy sê ŉ derde man het kop- en rugbeserings opgedoen en is na die Charlotte Maxeke-hospitaal geneem vir verdere behandeling. Mulaudzi sê die bestuurder van die vragmotor het beheer verloor op die hoek van Kingsway- en Henleyweg waarna die vragmotor in ŉ muur van die Johannesburgse buiteklub ingeploeg het.